
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 43 

7 Μαρτίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 19 

Τροποποίηση του Π.Δ. 67/2011 (Α' 149) και σύσταση 
Υπηρεσίας Μουσικής Λιμενικού Σώματος - Ελληνι¬ 
κής Ακτοφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της περίπτωσης α' της παραγράφου 1 του άρθρου 
14 του ν. 3922/2011 «Σύσταση Αρχηγείου Λιμενικού Σώ¬ 
ματος - Ελληνικής Ακτοφυλακής» (Α' 35). 

β) Της περίπτωσης ιβ' της παραγράφου 3 του άρθρου 
1 του π.δ. 67/2011 «Οργάνωση των Υπηρεσιών του Λιμε¬ 
νικού Σώματος - Ελληνικής Ακτοφυλακής» (Α' 149). 

2. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού 

3. Την με αριθ. 05/2012 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε, 

Άρθρο 1 

Το άρθρο 42 του π.δ. 67/2011 «Οργάνωση των Υπηρε¬ 
σιών του Λιμενικού Σώματος - Ελληνικής Ακτοφυλακής» 
(Α' 149) αντικαθίσταται ως εξής: 

«Άρθρο 42 
Υπηρεσία Μουσικής 

1. Συνιστάται Υπηρεσία Μουσικής του Λιμενικού Σώμα¬ 
τος - Ελληνικής Ακτοφυλακής (εφεξής ΥΜ/ΛΣ - ΕΛ.ΑΚΤ), 
με έδρα τον Πειραιά, που υπάγεται στον Επιτελάρχη 
του Αρχηγείου Λ.Σ. - ΕΛ.ΑΚΤ. 

2. Η ΥΜ/ΛΣ - ΕΛ.ΑΚΤ. συμμετέχει σε εκδηλώσεις του 
Λ.Σ. - ΕΛ.ΑΚΤ. καθώς και σε λοιπές κοινωνικές και πο¬ 
λιτιστικές τελετές - εορτές και ιδίως στις ακόλουθες: 

α) Παρελάσεις, εθνικές εορτές, τελετές και ορκωμοσίες. 

β) Θρησκευτικές εορτές. 

γ) Εκδηλώσεις ιστορικού ενδιαφέροντος. 

3. Ως Διευθυντής ορίζεται ο αρχαιότερος Αξιωματι¬ 
κός μουσικός, κάτοχος πτυχίου Ωδείου, σύμφωνα με το 


άρθρο 6 του Ν. 690/1977 «Περί αυξήσεως των οργανι¬ 
κών θέσεων των στελεχών του Λιμενικού Σώματος και 
ετέρων τινών διατάξεων» (Α' 253). 

4. Η Υπηρεσία Μουσικής διαρθρώνεται ως ακολούθως: 
α) Τμήμα 1° - Διοικητικής Μέριμνας και Επιστασίας 
β) Τμήμα 2° - Εφοδιασμού, Συντήρησης Μέσων και 

Υλικών. 

5. Οι αρμοδιότητες του Τμήματος Διοικητικής Μέρι¬ 
μνας και Επιστασίας είναι οι ακόλουθες: 

α) Ο χειρισμός γενικών θεμάτων διοικητικής μέριμνας 
του προσωπικού. 

β) Η μέριμνα για την προετοιμασία και διάθεση του 
προσωπικού στις διατεταγμένες μουσικές εκδηλώσεις. 

γ) Η διαχείριση της αλληλογραφίας και η γενική γραμ¬ 
ματειακή υποστήριξη της Υπηρεσίας Μουσικής. 

δ) Η μέριμνα για τη φύλαξη και την ασφάλεια της 
κτιριακής εγκατάστασης που στεγάζεται η Υπηρεσία. 

ε) Η μέριμνα για τη συντήρηση, την καθαριότητα και 
την ευταξία του κτιρίου που στεγάζεται η Υπηρεσία. 

ζ) Η τήρηση και συντήρηση μέσων πυρασφάλειας του 
κτιρίου, η ενημέρωση και εκπαίδευση του προσωπικού 
στη χρήση των μέσων αυτών. 

6. Οι αρμοδιότητες του Τμήματος Εφοδιασμού, Συντή¬ 
ρησης Μέσων και Υλικών είναι οι ακόλουθες: 

α) Η εισήγηση προς τις αρμόδιες Διευθύνσεις του 
Αρχηγείου ΑΣ - ΕΛ.ΑΚΤ. για την προμήθεια και τον 
εφοδιασμό των αναγκαίων για την Υπηρεσία μέσων 
και υλικών. 

β) Η μέριμνα για την καλή λειτουργία και συντήρηση 
των μέσων και υλικών που διαθέτει η Υπηρεσία. 

γ) Η μέριμνα για την συντήρηση και επισκευή των 
μουσικών οργάνων από εξειδικευμένα καταστήματα 
κατόπιν σχετικής έγκρισης. 

δ) Η απογραφική τακτοποίηση των υλικών και του 
μηχανογραφικού εξοπλισμού της Υπηρεσίας. 

7. Η εσωτερική λειτουργία της ΥΜ/ΛΣ - ΕΛ.ΑΚΤ., κα¬ 
θορίζεται με κανονισμό που εκδίδεται από τον Αρχηγό 
ΑΣ - ΕΛ.ΑΚΤ. και κυρώνεται με απόφαση του Υπουργού 
Προστασίας του Πολίτη (παράγραφος 2 του άρθρου 14 
του ν. 3922/2011). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2 
Έναρξη ισχύος 

Η ισχύς του παρόντος διατάγματος ισχύει από τη δημοσίευσή του στην Εφημερίδα της Κυβερνήσεως. 
Στον Υπουργό Προστασίας του Πολίτη αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

